NgoMeyi 2010 kuhlelo lwePula Imvula sidwelise iqela lezinto ofanele ukuzenza phambi kokuba usebenzise itrektara yakho. Itrektara yinto ebalulekileyo efama, kwaye xa ungayiphathi kakuhle itrektara yakho, iindleko ziya kukutyabula. Inxalenye 2 yeli nqaku iza kulandela.
Qiniseka ukuba unazo zonke iisayizi ezichanekileyo zeepeni nezikhonkwane.
Qiniseka ukuba uqhagamshelo oluphezulu lugrisiwe nokuba kusetyenziswe isayizi echanekileyo yezikhonkwane.
Qiniseka ukuba zonke iibholiti kwi-drawbar ziqinisiwe kwaye zisebenzisa isikhonkwane esichanekileyo se-drawbar.
Iinkqubo ezilandelayo zokuqalisa mazilandelwe phambi kokuba uqalise itrektara yakho.
Yazi imiqathango yokhuselo lwetrektara nganye. Ezinye iitrektara zifuna ukuba ucinezele iklatshi phantsi lo gama isibambo segiyeri sikunyutrali.
Itrektara mayiduduziswe imizuzu embalwa kuqwalaselwe zonke iigeyiji nezikhanyisi ezilumkisayo kwiphaneli yezixhobo. Ukuba kukho into engalunganga yikhande phambi kokuqhubela phambili. Ungaze ureve itrektara ngaphandle kwemfuneko.
Yiba soloko usebenzisa itrektara kwigiyere echanekileyo kwaye ungaze uvumele injini ukuba isebenze nzima.
Vumela itrektara ukuba iduduze umzuzu omnye okanye emibini ukuze i-turbo iphole phambi kokucima injini. Zalisa itanki yakho ye-diesel emva komsebenzi wosuku ukuthintela ukujika komphunga wamanzi ube ngamathontsi kwitanki yakho ye-diesel.